PATVIRTINTA

 Lietuvos Respublikos finansų ministro

 2014 m. gruodžio 30 d. įsakymu Nr. 1K-499

 (Lietuvos Respublikos finansų ministro 2017 m. d. įsakymo Nr.

 redakcija)

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**STEBĖSENOS RODIKLIŲ SKAIČIAVIMO APRAŠAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Rodiklio kodas | Rodiklio pavadinimas | Matavimo vienetai | Sąvokų apibrėžtys | Apskaičiavimo tipas | Skaičiavimo būdas | Duomenų šaltinis | Pasiekimo momentas | Institucija |
| 1 | 2 | 3 | 4 | 5 | 6 | 7 | 8 | 9 |
| R.N.835 | „Įvykdytas inovatyvusis viešasis pirkimas“ | Skaičius | Inovatyvusis viešasis pirkimas – kaip ši sąvoka apibrėžta Inovatyviųjų viešųjų pirkimų gairėse, patvirtintose Lietuvos Respublikos ūkio ministro 2014 m. gruodžio 29 d. įsakymu Nr. 4-938 „Dėl Inovatyviųjų viešųjų pirkimų gairių patvirtinimo“.Inovatyvusis viešasis pirkimas laikomas įvykdytu, kai yra pasirašoma sutartis tarp perkančios organizacijos ir tiekėjo (inovatyviojo pirkimo laimėtojo).Perkančioji organizacija – projekto vykdytojas arba kitas subjektas, kuris yra juridinis asmuo, turintis pavaldumo ryšius su projekto vykdytoju ir (arba) veikia tame pačiame sektoriuje kaip ir projekto vykdytojas. Inovatyviojo viešojo pirkimo įvykdymas suprantamas, kaip perkančiosios organizacijos vykdyto ikiprekybinio pirkimo metu sukurto prototipo, bandomosios partijos komercializuotos versijos įsigijimas  | Automatiškai apskaičiuojamas | Sumuojami 3 metus po projekto veiklų įgyvendinimo pabaigos įvykdyti inovatyvieji viešieji pirkimai. | Pirminiai šaltiniai: inovatyviojo viešojo pirkimo dokumentacija, pasirašytos sutartys su tiekėjais (inovatyviųjų pirkimų laimėtojais). Antriniai šaltiniai: ataskaita po projekto finansavimo pabaigos. | Stebėsenos rodiklis laikomas pasiektu, kai projekto vykdytojas gavęs trečiojo ikiprekybinio pirkimo etapo (inovatyviojo produkto bandomosios partijos sukūrimas) rezultatą per 3 metus po projekto veiklų įgyvendinimo pabaigos, pats arba gavęs iš kitos perkančiosios organizacijos*,* pateikia įvykdytų inovatyviųjų viešųjų pirkimų sutartis su tiekėjais (inovatyviųjų pirkimų laimėtojais). | Už stebėsenos rodiklio pasiekimą ir duomenų apie pasiektą stebėsenos rodiklio reikšmę teikimą antriniuose šaltiniuose yra atsakingas projekto vykdytojas. |
| R.N.828 | „Ikiprekybinio pirkimo dalyvio pateiktas į rinką inovatyvusis produktas“ | Skaičius | Ikiprekybinis pirkimo dalyvis – kaip ši sąvoka apibrėžta Ikiprekybinių pirkimų vykdymo tvarkos apraše, patvirtintame Lietuvos Respublikos Vyriausybės 2015 m. liepos 1 d. nutarimu Nr. 709 „Dėl ikiprekybinių pirkimų vykdymo tvarkos aprašo patvirtinimo“.Inovatyvusis produktas – naujas, rinkoje neegzistuojantis gaminys, paslauga, medžiaga, procesas arba iš esmės patobulinamas jau egzistuojantis gaminys, paslauga, medžiaga, procesas, skirti visuomenei aktualioms socialinėms ir ekonominėms problemoms spręsti.Inovatyviojo produkto pateikimas rinkai suprantamas, kaip perkančiosios organizacijos vykdyto ikiprekybinio pirkimo metu sukurto prototipo ir (arba) bandomosios partijos pagrindu pagamintų produktų pritaikymas vartotojo poreikiams ir paruošimas pardavimui, t. y. komercializavimas. | Automatiškai apskaičiuojamas | Sumuojami 3 metus po projekto veiklų įgyvendinimo pabaigos ikiprekybinio pirkimo dalyvio pateikti į rinką inovatyvieji produktai. | Pirminiai šaltiniai: mokslinių tyrimų, eksperimentinės plėtros paslaugų pirkimo dokumentai, įrodantys, kad ikiprekybinio pirkimo dalyviui, dalyvaujančiam trečiajame ikiprekybinio pirkimo etape (inovatyviojo produkto bandomosios partijos sukūrimas), yra iškelta sąlyga pateikti rinkai inovatyvųjį produktą, privalomai teikiama sutartis su ikiprekybinio pirkimo dalyviu ir ikiprekybinio pirkimo dalyvio patvirtinto balanso kopija, taip pat gali būti teikiami kiti dokumentai, įrodantys, kad ikiprekybinio pirkimo dalyvis pateikė rinkai inovatyvųjų produktą.Antriniai šaltiniai: ataskaita po projekto finansavimo pabaigos. | Stebėsenos rodiklis laikomas pasiektu, kai ikiprekybinio pirkimo dalyvis per 3 metus po projekto veiklų įgyvendinimo pabaigos projekto vykdytojui pateikia sutartį ir (arba) ikiprekybinio pirkimo dalyvio patvirtinto balanso kopiją , arba kitus inovatyviojo produkto pateikimą į rinką patvirtinančius dokumentus.  | Už stebėsenos rodiklio pasiekimą ir duomenų apie pasiektą stebėsenos rodiklio reikšmę teikimą antriniuose šaltiniuose yra atsakingas projekto vykdytojas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_